"Pablo" อ่านว่า พาบุโร ชีสทาร์ตชื่อดังจากเมืองโอซาก้า ประเทศญี่ปุ่น ร้านเพิ่งเปิดตัวที่ห้างสยามพาราก้อน ชั้น G เมื่อวันที่ 27 ตุลาคม ที่ผ่านมา กระแสความดังต่อคิวกันล้นหลาม ยาวออกไปจนถึงด้านนอกห้าง ต้องมีเจ้าหน้าที่ยืนคุมคิวคอยตัดคิวเข้ามาในห้างเป็นช่วง ๆ ผ่านมา 3 อาทิตย์ อาศัยช่วงเวลาห้างเปิด ไปสักสิบโมงกว่า ก็เริ่มมีคิวระดับนึง ก็ต่อกันไปพอดีเมื่อย

ที่ร้านมีที่นั่งให้นั่งกินด้วยนะคะ แต่พื้นที่ไม่มากค่ะ คนนิยมซื้อกลับบ้านมากกว่า

ถ้าเป็นร้านที่ญี่ปุ่นจะสามารถเลือกระดับความนุ่มได้ ถ้าเป็นแบบ Rare จะเนื้อนุ่มเนียนแบบละลายในปาก ส่วน Medium เนื้อแข็งขึ้นมาอีกนิด แต่ก็ยังคงนุ่มอยู่ สำหรับในไทยจะมีแค่แบบเดียวคือแบบ Medium

Cheese Tart จะมี 2 ขนาด คือแบบ Regular และ Mini มี 3 รส คือ แบบ original ชาเขียว และชอคโกแลต ซึ่งความแตกต่างของไซส์ Regular กับ Mini คือ รสชาติและความนุ่มของเนื้อชีสไม่เหมือนกัน ซึ่งคนญี่ปุ่นจะนิยมแบย Regular ส่วนคนไทยจะนิยมแบบ Mini ซึ่งเราก็เป็นแบบคนไทยส่วนใหญ่นั่นเองค่ะ 5555

Freshly Baked Cheese Tart รสออริจินัล (415 บาท) จะเน้นเนื้อชีสตรงกลางแบบนุ่ม ๆ เนียน ๆ ไม่เน้นตัวพายกรอบมากนัก สมาชิกส่วนใหญ่ลองชิมแล้วบอกว่าพอชิมไปสักพักจะรู้สึกเลี่ยนไปหน่อย 

Pablo Mini รสออริจินัล (75 บาท) เราชอบรสและไซส์นี้สุดค่ะ เนื้อพายกรอบ ๆ กินคู่กับเนื้อชีสนุ่ม ๆ ตรงกลาง แต่แบบนี้จะเนื้อแข็งกว่าไซส์ใหญ่นิดนะคะ กลิ่นชีสหอมเตะจมูกชิมแล้วฟินสุด ๆ แต่สมาชิกเราหลายคนกลับปลื้มรสชาเขียวกว่าสิคะ

Pablo Mini Rich and Creamy Matcha (90 บาท) texture ของเนื้อจะคล้ายแบบรสออริจินัล size mini แต่จะมีกลิ่นชาเขียวเตะจมูกกลบกลิ่นชีสไปค่ะ แต่สมาชิกหลายคนก็ชอบค่ะ อาจเพราะหลายคนไม่ชอบกลิ่นชีส แต่เราชอบแบบออริจินัลค่ะ คลาสสิคกว่า

ว่าง ๆ แวะ ๆ มาลองชิมดูค่ะ แนะให้มาช่วง 10 โมงห้างเปิดคิวจะไม่แน่นมากค่ะ หรือจะรอซา ๆ กว่านี้ก็มาลองกันได้ค่ะ ร้านเพิ่งเปิดใหม่ก็มักเป็นกระแส
คิวยาวแบบนี้เอง